# 1. Descrición xeral

# Minuexas ou Branlexas?

REA (Recurso Educativo Aberto) no que se pretende desenvolver a UD2 e parcialmente a UD4, que se desenvolve ao longo do todo o curso, do modelo da Programación didáctica LOMLOE da materia de Música e Danza para 5º de Educación Primaria.

Marcámonos como reto a interpretación grupal de dúas danzas antigas: un branle e un minueto no contexto da conmemoración do Día Internacional da Muller. O fío condutor son as andanzas de dous irmáns, Maruxa e Brais, que viaxan ao pasado e descobren músicas doutras épocas.

Co desenvolvemento deste REA procúrase que o alumnado adquira coñecementos básicos sobre:

- Branle: pasos básicos en roda.
- Minueto: pasos básicos en parella.
- Linguaxe musical: compases binarios, ternarios e cuaternarios, introdución ás ligaduras de unión, matices dinámicos, medidas de tempo e articulación.
- Organización dun evento: Día Internacional da Muller.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)